techiaith/cofnodycynulliad_en-cy huggingface dataset:
English: Of course, on this side of the Chamber, we're very pleased indeed that the company has put its application at this point on hold, but I think it's important to emphasise that our understanding is that it's on hold, not abandoned altogether. None of us, I think, want to see this testing in Cardigan bay. Now, the First Minister says that he and his Government wholeheartedly oppose any proposals to speculate for the potential extraction of gas or oil from this area. However, it's our understanding that Eni, the company, justified its application partly on the basis of the draft Welsh marine plan, which specifically says, and I quote: 'Proposals that maximise the long-term supply of oil and gas are encouraged'. Now, obviously, this is a draft plan as it stands at the moment, but I would ask the First Minister, in the light of what he's said this afternoon, and in the light of the climate change emergency declaration, that he will commit with his Ministers to reviewing the draft marine plan to remove any clauses that companies in future might be able to use, even if they're quoting those clauses potentially out of context, which they may have been in this case - that any clauses that might be seen to encourage extraction should be removed, and a clear commitment to discourage extraction from any part of the Welsh marine environment be in place, firmly in place, within that plan when it's finalised.
Welsh: Wrth gwrs, ar yr ochr hon i'r Siambr, rydym ni'n falch iawn yn wir bod y cwmni wedi gohirio ei gais ar yr adeg hon, ond credaf ei bod hi'n bwysig pwysleisio mai ein dealltwriaeth ni yw ei fod wedi ei ohirio, yn hytrach na'i roi o'r neilltu yn gyfan gwbl. Nid oes yr un ohonom, rwy'n credu, eisiau gweld y profion hyn ym mae Ceredigion. Nawr, mae'r Prif Weinidog yn dweud ei fod ef a'i Lywodraeth yn gwrthwynebu'n llwyr unrhyw gynigion i archwilio'r posibilrwydd o gloddio am nwy neu olew yn yr ardal hon. Fodd bynnag, ein dealltwriaeth ni yw bod Eni, y cwmni, wedi cyfiawnhau ei gais yn rhannol ar sail cynllun morol drafft Cymru, sy'n dweud yn benodol, a dyfynnaf: 'Anogir cyflwyno cynigion sy'n mwyhau'r cyflenwad hirdymor o olew a nwy'. Nawr, yn amlwg, cynllun drafft yw hwn fel y mae ar hyn o bryd, ond gofynnaf i'r Prif Weinidog, yng ngoleuni'r hyn y mae wedi ei ddweud y prynhawn yma, ac yng ngoleuni datganiad yr argyfwng newid yn yr hinsawdd, ymrwymo gyda'i Weinidogion i adolygu'r cynllun morol drafft i gael gwared ar unrhyw gymalau y gallai cwmnïau yn y dyfodol eu defnyddio, hyd yn oed os ydyn nhw yn dyfynnu'r cymalau hynny allan o'u cyd-destun o bosibl, fel y maen nhw wedi ei wneud yn yr achos hwn efallai - y dylid cael gwared ar unrhyw gymalau y gellid ystyried eu bod yn annog cloddio, a bod ymrwymiad eglur i annog pobl i beidio â chloddio yn unrhyw ran o amgylchedd morol Cymru wedi ei gynnwys, wedi ei gynnwys yn gadarn, o fewn y cynllun hwnnw pan fydd wedi ei gwblhau.
English: Llywydd, I thank the Member for those points and for the caveated way in which she quoted what the company had said. She was right in what she said, that we have published a draft plan, that there is consultation that has taken place on that draft plan, and I know Members will look forward to seeing the way in which the final plan, which we plan to publish later this year, will take into account views expressed during consultation and developments that have happened in the interim.
Welsh: Llywydd, hoffwn ddiolch i'r Aelod am y pwyntiau yna ac am y modd â chafeat y dyfynnodd yr hyn yr oedd y cwmni wedi ei ddweud. Roedd yn iawn yn yr hyn a ddywedodd, ein bod ni wedi cyhoeddi cynllun drafft, bod ymgynghoriad a gynhaliwyd ar y cynllun drafft hwnnw, a gwn y bydd yr Aelodau yn edrych ymlaen at weld y ffordd y bydd y cynllun terfynol, yr ydym yn bwriadu ei gyhoeddi yn ddiweddarach eleni, yn cymryd i ystyriaeth safbwyntiau a fynegwyd yn ystod yr ymgynghoriad a datblygiadau sydd wedi digwydd yn y cyfamser.
English: Llywydd, increasing the number of affordable homes is a fundamental priority for this Government. Our planning policy requires local planning authorities, through their development plan policies, to ensure the provision of affordable housing to meet their communities' needs.
Welsh: Llywydd, mae cynyddu nifer y tai fforddiadwy yn flaenoriaeth sylfaenol i'r Llywodraeth hon. Mae ein polisi cynllunio yn ei gwneud yn ofynnol i awdurdodau cynllunio lleol, drwy eu polisïau cynllun datblygu, sicrhau'r ddarpariaeth o dai fforddiadwy i ddiwallu anghenion eu cymunedau.
English: The problem is that it isn't in the gift of planning authorities, often, to deliver that level of affordable housing. A recently approved development on the site of the old Virginia Park golf club in Caerphilly put 350 houses through planning committee, of which 7 per cent - 7 per cent - were affordable, and the developers continually scale down their affordability provision throughout the planning process. Virginia Park in Caerphilly is symptomatic of a system I've been raising since I was first elected to this Assembly. Existing planning policy gives too much leeway to developers to build executive-style homes that price out many local people and just don't enable people to buy affordable properties. Does the First Minister agree that new housing developments need to have much stricter requirements for genuinely affordable housing and that private developers must be - must be - held to account for that?
Welsh: Y broblem yw nad yw yn nwylo awdurdodau cynllunio, yn aml, i ddarparu'r lefel honno o dai fforddiadwy. Rhoddodd datblygiad a gymeradwywyd yn ddiweddar ar safle hen glwb golff Parc Virginia yng Nghaerffili 350 o dai trwy bwyllgor cynllunio, a dim ond 7 y cant ohonyn nhw - 7 y cant - yn rhai fforddiadwy, ac mae'r datblygwyr yn lleihau eu darpariaeth fforddiadwyedd yn barhaus drwy gydol y broses gynllunio. Mae Parc Virginia yng Nghaerffili yn nodweddiadol o system yr wyf i wedi bod yn ei chodi ers i mi gael fy ethol gyntaf i'r Cynulliad hwn. Mae polisi cynllunio presennol yn rhoi gormod o ryddid i ddatblygwyr adeiladu cartrefi o fath uwchraddol sy'n rhy ddrud i lawer o bobl o leol ac nad ydyn nhw yn galluogi pobl i brynu eiddo fforddiadwy. A yw'r Prif Weinidog yn cytuno bod angen i ddatblygiadau tai newydd fod â gofynion llawer mwy llym ar gyfer tai fforddiadwy gwirioneddol a bod yn rhaid - yn rhaid - i ddatblygwyr preifat gael eu dwyn i gyfrif am hynny?
English: Well, I thank Hefin David for that and I agree with a great deal of what he has said in his analysis of the way that the current system can be manipulated to secure outcomes that the system is not intended to secure. It is certainly why we have introduced changes already in 'Planning Policy Wales' that will reduce the room for renegotiation on affordable housing when that has been entered into between a local authority and a developer. When we see those agreements struck we expect to see those agreements honoured. And 'Planning Policy Wales', as I say, reduces the room for developers to come back to the table and to try to renegotiate. We will publish shortly the national development framework for Wales. That will include further actions that we can take to make sure that our system supports our ambitions for affordable housing to be produced in all parts of Wales, in the places where it is most needed, at volumes that help to meet the demand for affordable housing and do so in a way that illustrates genuine partnership working between local authorities discharging their responsibilities and the developers who they rely upon for those houses to be built.
Welsh: Wel, diolchaf i Hefin David am hynna ac rwy'n cytuno â llawer iawn o'r hyn y mae wedi ei ddweud yn ei ddadansoddiad o'r ffordd y gellir camddefnyddio'r system bresennol i sicrhau canlyniadau na fwriedir i'r system eu sicrhau. Dyna'n sicr pam yr ydym ni wedi cyflwyno newidiadau eisoes yn 'Polisi Cynllunio Cymru' a fydd yn lleihau'r cyfle i ailnegodi ar dai fforddiadwy pan gytunwyd ar hynny rhwng awdurdod lleol a datblygwr. Pan fyddwn ni'n gweld y cytundebau hynny'n cael eu taro, rydym ni'n disgwyl gweld y cytundebau hynny'n cael eu hanrhydeddu. Ac mae 'Polisi Cynllunio Cymru', fel y dywedaf, yn lleihau'r cyfle i ddatblygwyr ddod yn ôl at y bwrdd a cheisio ailnegodi. Yn fuan, byddwn yn cyhoeddi fframwaith datblygu cenedlaethol Cymru. Bydd hwnnw'n cynnwys camau pellach y gallwn ni eu cymryd i sicrhau bod ein system yn cefnogi ein huchelgeisiau i dai fforddiadwy gael eu hadeiladu ym mhob rhan o Gymru, yn y mannau lle mae fwyaf eu hangen, mewn niferoedd sy'n helpu i fodloni'r galw am dai fforddiadwy ac yn gwneud hynny mewn ffordd sy'n dangos gwaith partneriaeth gwirioneddol rhwng awdurdodau lleol sy'n cyflawni eu cyfrifoldebau a'r datblygwyr y maen nhw'n dibynnu arnyn nhw i'r tai hynny gael eu hadeiladu.
English: I've got a problem with the term 'affordable housing', because that can be misleading. Affordable housing within the context of technical advice note 2 includes homes owned through shared equity schemes, including Help to Buy. Since the 2016 election, 40 per cent of the 3,458 homes sold through Help to Buy were sold for more than £200,000. That isn't affordable in most people's books. We need to get real about the housing crisis that is preventing many young people from getting onto the property ladder and forcing many to leave the communities that they grew up in because they can't afford to buy a house there anymore. In a housing paper Plaid Cymru published earlier this year, I proposed setting a target of 20,000 new social housing homes in the first year of a Plaid Cymru Government. The market is failing way too many people. First Minister, Wales cannot and should not have to wait until 2021 for the housing crisis to be alleviated. Will you give an undertaking to match our ambition and determination to provide housing that is within genuine reach of those currently priced out of the market?
Welsh: Mae gen i broblem gyda'r term 'tai fforddiadwy', oherwydd gall hynny fod yn gamarweiniol. Mae tai fforddiadwy yng nghyd-destun nodyn cyngor technegol 2 yn cynnwys cartrefi y mae pobl yn berchen arnyn nhw trwy gynlluniau rhannu ecwiti, gan gynnwys Cymorth i Brynu. Ers etholiad 2016, gwerthwyd 40 y cant o'r 3,458 o gartrefi a werthwyd trwy Cymorth i Brynu am fwy na £200,000. Nid yw hynny'n fforddiadwy o safbwynt y rhan fwyaf o bobl. Mae angen i ni gallio ynghylch yr argyfwng tai sy'n atal llawer o bobl ifanc rhag ymuno â'r ysgol eiddo ac yn gorfodi llawer ohonyn nhw i adael y cymunedau y cawsant eu magu ynddynt gan na allan nhw fforddio prynu tŷ yno mwyach. Mewn papur tai a gyhoeddwyd gan Blaid Cymru yn gynharach eleni, cynigiais y dylid gosod targed o 20,000 o gartrefi tai cymdeithasol newydd ym mlwyddyn gyntaf Llywodraeth Plaid Cymru. Mae'r farchnad yn siomi gormod o bobl. Prif Weinidog, ni all, ac ni ddylai, Cymru orfod aros tan 2021 i'r argyfwng tai gael ei leddfu. A wnewch chi roi addewid i gyd-fynd â'n huchelgais a'n penderfyniad i ddarparu tai sydd o fewn cyrraedd gwirioneddol i'r rhai sydd wedi eu prisio allan o'r farchnad ar hyn o bryd?
English: Well, Llywydd, I agree that there is a problem with the term 'affordable housing'. I don't agree entirely with the Member about what she has said about Help to Buy, which genuinely has helped many young families in Wales to secure housing that otherwise would not have been available to them. But affordable housing rents are 80 per cent of market rates, and, for many people, including people entering professions such as teaching and nursing, 80 per cent of market rents in some parts of Wales are not genuinely affordable. It is why the vast bulk of the houses we are building as part of our 20,000 affordable homes during this Assembly term are actually at social rents rather than affordable rents. So, that's around 50 per cent of market rates, which are genuinely, then, in the sphere of affordability for people in those circumstances. I want our housing policy to be ambitious. I want it to be focused on those people who most need assistance in the housing market. We are confident that we will reach the target that we have set during this Assembly term, and then we will look to see what offer we would make to the people of Wales were we to be in Government in the next Assembly.
Welsh: Wel, Llywydd, rwy'n cytuno bod problem gyda'r term 'tai fforddiadwy'. Nid wyf i'n cytuno'n llwyr â'r Aelod am yr hyn y mae hi wedi ei ddweud am Cymorth i Brynu, sydd wedi bod o gymorth gwirioneddol i lawer o deuluoedd ifanc yng Nghymru gael tai na fyddent wedi bod ar gael iddyn nhw fel arall. Ond mae rhenti tai fforddiadwy yn 80 y cant o gyfraddau'r farchnad, ac, i lawer o bobl, gan gynnwys pobl sy'n ymuno â phroffesiynau fel addysgu a nyrsio, nid yw 80 y cant o renti'r farchnad mewn rhai rhannau o Gymru yn wirioneddol fforddiadwy. Dyma pam mae mwyafrif helaeth y tai yr ydym ni'n eu hadeiladu yn rhan o'n 20,000 o gartrefi fforddiadwy yn ystod tymor y Cynulliad hwn ar gyfradd rhenti cymdeithasol yn hytrach na rhenti fforddiadwy mewn gwirionedd. Felly, mae hynny oddeutu 50 y cant o gyfraddau'r farchnad, sy'n wirioneddol, felly, yng nghylch fforddiadwyedd pobl yn yr amgylchiadau hynny. Rwyf i eisiau i'n polisi tai fod yn uchelgeisiol. Rwyf i eisiau iddo ganolbwyntio ar y bobl hynny sydd fwyaf angen cymorth yn y farchnad dai. Rydym ni'n ffyddiog y byddwn ni'n cyrraedd y targed yr ydym ni wedi ei osod yn ystod tymor y Cynulliad hwn, ac yna byddwn yn edrych i weld pa gynnig y byddem ni'n ei wneud i bobl Cymru pe byddem ni mewn Llywodraeth yn y Cynulliad nesaf.
English: Constituents from Carmel, Deiniolen, y Fron and Dinorwig have expressed concern about the quality of the work done under the Arbed scheme that you mentioned, and that happened four years ago: external cladding not put on correctly and therefore causing dampness, drainage pipes being deficient, cracked walls, cracked render, plaster having cracked inside the house following the work, damage to roofs, and discolouration of the external cladding. I have been in correspondence with the environment Minister on this, but the problems continue. Will your Government review this situation and have an external report to look at the quality of the work and, more importantly, to recommend what the Government can do to assist my constituents?
Welsh: Mae etholwyr o Garmel, Deiniolen, y Fron a Dinorwig yn mynegi pryder am safon y gwaith a wnaed o dan y cynllun Arbed roeddech chi'n sôn amdano fo bedair blynedd yn ôl: cladin allanol heb ei osod yn gywir ac felly'n achosi problemau tamprwydd, peipiau draenio diffygiol, waliau wedi cracio, render wedi cracio, plastr tu mewn i'r tŷ wedi cracio yn dilyn y gwaith, difrod wedi'i wneud i'r toeau, afliwiad o'r cladin allanol. Rydw i wedi bod yn gohebu efo'r Gweinidog amgylchedd am hyn, ond mae'r diffygion yn parhau. A wnaiff eich Llywodraeth chi ailedrych ar y sefyllfa a chynnal adroddiad annibynnol i edrych ar safon y gwaith ac, yn bwysicach, i argymell beth all y Llywodraeth ei wneud i helpu fy etholwyr i?
English: Well, thank you, Siân Gwenllian, for those questions. I'm aware of the issues that the Member refers to and also her correspondence with Lesley Griffiths on behalf of her constituents. She will know that the conclusion of the recent independent report of the work undertaken previously on Arbed in Arfon was that it wasn't failures of the scheme that were responsible for some of the things they have complained about. I have read that independent report personally to order to see exactly what it said. Now, I know that some of the things that people complained about did not fall within the scope of the independent review that we've held at present, and officials are now considering whether some other issues will require independent advice. So, thank you for raising those points; we're still in the process of considering this within Government.
Welsh: Wel, diolch i Siân Gwenllian am y cwestiwn yna. Dwi'n ymwybodol o'r materion mae'r Aelod yn cyfeirio atynt, a hefyd ei gohebiaeth â Lesley Griffiths ar ran ei hetholwyr. Bydd hi'n gwybod mai casgliad yr adolygiad annibynnol diweddar o'r gwaith a gyflawnwyd yn flaenorol drwy Arbed yn Arfon yw nad methiannau o ran y cynllun oedd yn gyfrifol am rai o'r pethau maen nhw wedi cwyno amdanynt. Dwi wedi darllen yr adroddiad annibynnol yn bersonol hefyd i weld beth roedden nhw'n ei ddweud. Nawr, dwi'n gwybod nad oedd rhai o'r pethau mae pobl wedi cwyno amdanynt o fewn cwmpas yr adolygiad annibynnol dŷn ni wedi cael ar hyn o bryd, ac mae swyddogion yn ystyried nawr os oes rhai pethau eraill y bydd rhaid i ni gael cyngor annibynnol arnynt. So, diolch am godi'r pwyntiau yna; rŷm ni'n dal i fod yn eu hystyried nhw tu fewn y Llywodraeth.
English: Llywydd, on 8 May the health Minister announced £2.554 million in new funding for the north Powys well-being programme. That is just one example of the support provided by the Welsh Government to the Powys Teaching Health Board.
Welsh: Llywydd, ar 8 Mai cyhoeddodd y Gweinidog iechyd £2.554 miliwn o gyllid newydd ar gyfer rhaglen lesiant gogledd Powys. Dim ond un enghraifft yw honno o'r cymorth a ddarperir gan Lywodraeth Cymru i Fwrdd Iechyd Addysgu Powys.
English: Thank you for your answer, First Minister. I very much welcome the intention to build a healthcare facility in north Powys, almost certainly to be located in Newtown. The initial sum that you talked about is, of course, just for the initial stages, but the full amount will, of course, be 10 times more in order for that project to go forward. Is there anything more you can say at this stage to provide assurances that further capital funding will be invested to ensure that this facility becomes a reality? And secondly, even if this project moves at quite a pace, it's going to be some years away until that facility is in place. In the meantime, there are concerns about the sustainability of the GP practice and wider health services in Newtown as well. What can be put in place in the meantime in the short and medium term?
Welsh: Diolch am eich ateb, Prif Weinidog. Rwy'n croesawu'n fawr y bwriad i adeiladu cyfleuster gofal iechyd yng ngogledd Powys, sydd bron yn sicr o gael ei leoli yn y Drenewydd. Mae'r swm cychwynnol y soniasoch amdano, wrth gwrs, ar gyfer y camau cychwynnol yn unig, ond bydd y swm llawn, wrth gwrs, 10 gwaith yn fwy er mwyn i'r prosiect hwnnw fynd yn ei flaen. A oes unrhyw beth arall y gallwch chi ei ddweud ar hyn o bryd i roi sicrwydd y bydd rhagor o arian cyfalaf yn cael ei fuddsoddi i sicrhau bod y cyfleuster hwn yn cael ei wireddu? Ac yn ail, hyd yn oed os bydd y prosiect hwn yn symud yn weddol gyflym, bydd rhai blynyddoedd tan y bydd y cyfleuster hwnnw ar waith. Yn y cyfamser, ceir pryderon ynghylch cynaliadwyedd y feddygfa a gwasanaethau iechyd ehangach yn y Drenewydd hefyd. Beth ellir ei roi ar waith yn y cyfamser yn y byrdymor a'r tymor canolig?
English: I thank the Member for that. We understand, of course, that whenever the Government provides funding from the Welsh Government's transformation fund, there are questions that have to be explored as to the long-term sustainability of those services, and those sustainability arguments are absolutely part of the decision making that leads to that investment in the first place. So, I understand the reason why people ask those questions, but I want to give the Member an assurance that those questions are explored as part of the decision making that has led to this investment in the first place. We wouldn't be making the investment if we didn't believe that it would bring about sustainable change and sustainable new services in the areas in which we are investing. The Member knows that Powys local health board has had to work on a series of issues where GP services have been altered in the area. They have, I think, a very creditable record of reinventing primary care services in the way that will become increasingly familiar in all parts of Wales, where it is that wider range of professionals who come together under the leadership of GPs to make sure that people going through the door of a practice go directly to the person most likely to be able to respond to their need, whether that is a pharmacist, a physiotherapist, an occupational therapist, whatever that wider team is able to provide. That experience and that expertise continues to be applied to issues in Powys where there is a need for change to be brought about in primary care provision.
Welsh: Diolchaf i'r Aelod am hynna. Rydym ni'n deall, wrth gwrs, pryd bynnag y bydd y Llywodraeth yn darparu cyllid o gronfa trawsnewid Llywodraeth Cymru, bod cwestiynau y mae'n rhaid eu hystyried o ran cynaliadwyedd hirdymor y gwasanaethau hynny, ac mae'r dadleuon cynaliadwyedd hynny yn sicr yn rhan o'r broses o wneud penderfyniadau sy'n arwain at y buddsoddiad hwnnw yn y lle cyntaf. Felly, rwy'n deall y rheswm pam mae pobl yn gofyn y cwestiynau hynny, ond hoffwn roi sicrwydd i'r Aelod bod y cwestiynau hynny'n cael eu harchwilio yn rhan o'r penderfyniadau sydd wedi arwain at y buddsoddiad hwn yn y lle cyntaf. Ni fyddem yn gwneud y buddsoddiad pe na byddem ni'n credu y byddai'n sicrhau newid cynaliadwy a gwasanaethau newydd cynaliadwy yn y meysydd yr ydym ni'n buddsoddi ynddyn nhw. Mae'r Aelod yn gwybod y bu'n rhaid i fwrdd iechyd lleol Powys weithio ar gyfres o broblemau lle mae gwasanaethau meddygon teulu wedi cael eu newid yn yr ardal. Rwy'n credu bod ganddyn nhw hanes clodwiw iawn o ailddyfeisio gwasanaethau gofal sylfaenol pan fo'r amrywiaeth ehangach honno o weithwyr proffesiynol yn dod ynghyd o dan arweinyddiaeth meddygon teulu i wneud yn siŵr bod pobl sy'n mynd trwy ddrws practis yn mynd yn syth at y person sydd fwyaf tebygol o allu ymateb i'w angen, boed hwnnw'n fferyllydd, yn ffisiotherapydd, yn therapydd galwedigaethol, beth bynnag y gall y tîm ehangach hwnnw ei ddarparu. Mae'r profiad hwnnw a'r arbenigedd hwnnw yn parhau i gael ei ddefnyddio ar gyfer materion ym Mhowys lle mae angen newid yn y ddarpariaeth o ofal sylfaenol.
English: I thank the Member for that question. As I said earlier, Llywydd, a contest between candidates for leadership of the Conservative Party means that the context has changed in relation to the policy that has been pursued by this Government. In these circumstances, the National Assembly, which voted on 30 January that the only option is to give the decision back to the people, finds that that is the position that we have now reached, and I have reaffirmed my support for the National Assembly's position.
Welsh: Diolch i'r Aelod am y cwestiwn yna. Fel y dywedais yn gynharach, Lywydd, mae cystadleuaeth rhwng ymgeiswyr i arwain y Blaid Geidwadol yn golygu bod y cyd-destun wedi newid o ran y polisi y mae'r Llywodraeth hon wedi bod yn ei ddilyn. O dan yr amgylchiadau hyn, mae'r Cynulliad Cenedlaethol, a bleidleisiodd ar 30 Ionawr mai'r unig ddewis yw rhoi'r penderfyniad yn ôl i'r bobl, yn gweld mai dyna'r sefyllfa yr ydym wedi'i chyrraedd erbyn hyn, ac rwyf i wedi ailddatgan fy nghefnogaeth i safbwynt y Cynulliad Cenedlaethol.
English: Thank you, First Minister. I'm sure you recognise that many of us from across the Assembly very much welcome your announcement of support for a people's vote, but do you also recognise that absolute clarity is needed and that it's essential that yourself and all your representatives in any forum, including the Labour Party, are crystal clear? So, will you confirm that you support a people's vote in all circumstances and that you will campaign and press for one at every opportunity, and that when that people's vote comes you will be the leading voice in Wales for us remaining in the EU?
Welsh: Diolch, Prif Weinidog. Rwy'n siŵr eich bod yn cydnabod bod llawer ohonom ni o bob rhan o'r Cynulliad yn croesawu'n fawr eich cyhoeddiad o gefnogaeth i bleidlais y bobl, ond a ydych chi hefyd yn cydnabod bod angen eglurder llwyr a'i bod yn hanfodol eich bod chi a'ch holl gynrychiolwyr mewn unrhyw fforwm, gan gynnwys y Blaid Lafur, yn hollol glir? Felly, a wnewch chi gadarnhau eich bod chi'n cefnogi pleidlais y bobl o dan bob amgylchiad, ac y byddwch yn ymgyrchu ac yn pwyso i gael pleidlais ar bob cyfle, a phan fydd y bleidlais y bobl honno yn dod, mai chi fydd y prif lais yng Nghymru o blaid i ni aros yn yr UE?